మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
కోహ్లీ.. శంకర్‌పై వేటు వద్దు: పీటర్సన్
ప్రపంచకప్‌లో భాగంగా భారత్ జట్టు ఆదివారం మధ్యాహ్నం ఇంగ్లాండ్‌తో తర్వాత మ్యాచ్‌లో ఢీకొనబోతోంది. ఈ మ్యాచ్‌లో ఆల్‌రౌండర్‌ విజయ్ శంకర్‌పై వేటు వేసి.. పంత్‌కి ఛాన్స్ ఇస్తారనే వార్తలు వస్తున్నాయి.
Samayam Telugu | Updated:
Jun 29, 2019, 04:58PM IST
హైలైట్స్
ఇంగ్లాండ్‌తో ఆదివారం మ్యాచ్ ఆడనున్న భారత్ జట్టు
టోర్నీలో వరుసగా విఫలమవుతున్న విజయ్ శంకర్
ఇంగ్లాండ్‌పై మ్యాచ్‌లో పంత్‌కి ఛాన్స్ ఇవ్వాలని నెటిజన్స్ డిమాండ్
శంకర్‌పై వేటు వేయద్దని సూచించిన ఇంగ్లాండ్ మాజీ క్రికెటర్
ఇంగ్లాండ్ వేదికగా జరుగుతున్న వన్డే ప్రపంచకప్‌లో పేలవ ప్రదర్శనతో విమర్శలు ఎదుర్కొంటున్న భారత ఆల్‌రౌండర్ విజయ్ శంకర్‌కి ఊహించని మద్దతు లభించింది. టోర్నీలో భాగంగా భారత్ జట్టు ఆదివారం మధ్యాహ్నం ఇంగ్లాండ్‌తో ఢీకొననుండగా.. ఈ మ్యాచ్‌లో విజయ్ శంకర్‌పై వేటు పడనుందని వార్తలు వస్తున్నాయి.
ప్రపంచకప్‌లో నెం.4లో బ్యాటింగ్ చేస్తున్న శంకర్ ఇప్పటి వరకూ చేసిన పరుగులు 58 మాత్రమేకాగా.. బౌలింగ్‌లోనూ పాకిస్థాన్‌పై మినహా చెప్పుకోదగ్గ ప్రదర్శన చేయలేదు. దీంతో.. ఇంగ్లాండ్‌పై మ్యాచ్‌లో శంకర్‌కి బదులుగా రిషబ్ పంత్‌ని ఆడించాలని టీమిండియా మేనేజ్‌మెంట్ యోచిస్తోంది. సెలక్షన్ సమయంలో.. శంకర్ మూడు కోణాల్లో (బౌలింగ్, బ్యాటింగ్, ఫీల్డింగ్‌) భారత్‌ జట్టుకి ఉపయోగపడతాడని చీఫ్ సెలక్టర్ ఎమ్మెస్కే ప్రసాద్ ధీమా వ్యక్తం చేసిన విషయం తెలిసిందే.